b"\n_START_ARTICLE_\nDragutin Tadijanovi\xc4\x87\n_START_PARAGRAPH_\nDragutin Tadijanovi\xc4\x87 (4. marraskuuta 1905 \xe2\x80\x93 27. kes\xc3\xa4kuuta 2007) oli kroatialainen runoilija._NEWLINE_Tadijanovi\xc4\x87 syntyi Rastu\xc5\xa1jen kyl\xc3\xa4ss\xc3\xa4 l\xc3\xa4hell\xc3\xa4 Slavonski Brodia, silloisessa It\xc3\xa4valta-Unkarissa. H\xc3\xa4n aloitti runojen kirjoittamisen 13-vuotiaana ja opiskeli alun perin Zagrebissa mets\xc3\xa4nhoitoa. _NEWLINE_Tadijanovi\xc4\x87 julkaisi yli kaksikymment\xc3\xa4 runokokoelmaa, joista ensimm\xc3\xa4isen vuonna 1931. Tadijanovi\xc4\x87in kirjoituskieli oli kroatia, ja h\xc3\xa4n toimi my\xc3\xb6s k\xc3\xa4\xc3\xa4nt\xc3\xa4j\xc3\xa4n\xc3\xa4 ja kriitikkona._NEWLINE_Tadijanovi\xc4\x87ia pidet\xc3\xa4\xc3\xa4n yhten\xc3\xa4 1900-luvun suosituimmista ja merkitt\xc3\xa4vimmist\xc3\xa4 kroatialaisrunoilijoista, ja h\xc3\xa4nen runoaan Balada o zaklanim ovcama ('Teurastetun lampaan balladi') on yksi Kroatian kirjallisuuden voimakkaimmista teoksista. Tadijanovi\xc4\x87in runoja on k\xc3\xa4\xc3\xa4nnetty 20 kielelle. H\xc3\xa4n julkaisi yli 500 runoa yli 20 kokoelmassa._NEWLINE_Tadijanovi\xc4\x87 kuoli vuonna 2007 101-vuotiaana."